Höfundurinn skýtur þó líka inn sínum sjónarmiðum og athugasemdum , milli þess sem vinir og vandamenn Stormsins leggja orð í belg , og allt er þetta lagt fyrir lesendur þeim til fróðleiks – eða að minnsta kosti skemmtunar . Passíusálmarnir eru óviðjafnanleg lesning sem snýr upp á skáldsöguformið ; Eyvindur Stormur og Einar Kárason leiða saman hesta sína svo úr verður kostuleg og margslungin gamansaga . „ Einstaklega fyndin og vel skrifuð bók … Einar er hér í fantastuði og Passíusálmarnir eru stórskemmtilegir . “ Guðríður Haraldsdóttir / Vikan Árni Þór – 24. nóvember 2016 „ … einkar þægileg og skemmtileg bók aflestrar . Frásögnin öll er svo vel byggð og haganlega fléttuð að meira að segja lesendur sem kunna að vera í þeirri ólíklegu stöðu að hafa aldrei lesið skáldsöguna um Storm þurfa ekkert að óttast … ein hans frumlegasta og óvæntasta skáldsaga . En í senn er hún staðfesting á hversu föstum fótum Einar stendur í íslenskum sagnaheimi og skáldskaparlist … Bráðskemmtileg endurkoma Storms í nýstárlegri skáldsögu sem stendur engu að síður föstum fótum í íslenskri sagnahefð . “ Magnús Guðmundsson / Fréttablaðið Árni Þór – 3. nóvember 2016 „ Mikill og nútímalegur sagnamaður sem stendur þó styrkum fótum í íslenskri sagnahefð . “ Literaturen Árni Þór – 3. nóvember 2016 „ Mér fannst þessi höfundur meira en lítið góður með sig . “ Eyvindur Jónsson Stormur